सर्वसाधारणका बीचमा नवराज सिलवालले राम्रो काम गर्ने प्रहरीको छवि बनाएका थिए। काठमाडौं प्रहरी प्रमुख छँदा गरेका काम र नक्कली प्रमाणपत्र पेश गरेर एमबिबिएस पढेका डाक्टरहरुलाई पक्राउ गरी कारबाहीको दायरामा ल्याएपछि उनको चर्चा एकाएक चुलियो। लामो समयको खोजपछि मिटर बयाजीहरुलाई कारबाही गर्ने निकायमा रहेका प्रहरी अधिकृत सिलवाल आफैं त्यस्तो काममा संलग्न रहेछन् भन्ने खुलेको छ। उनीसँग जोडिएका केही तथ्यगत प्रमाणले सिलवाल प्रहरीमा रहँदा ठूला कारोबारी थिए भन्ने पनि देखियो।
